ഉപതെരഞ്ഞെടുപ്പിന്റെ ഉപോല്പ്പന്നം ബി.ജെ.പിക്കേറ്റ തിരിച്ചടിയാണ് ഇന്ധനവില കുറക്കാന് കാരണമെന്ന് പി. ചിദംബരം ന്യൂഡല്ഹി: വിവിധ സംസ്ഥാനങ്ങളില് നടന്ന ഉപതെരഞ്ഞെടുപ്പുകളില് ബി.ജെ.പിക്കേറ്റ തിരിച്ചടിയാണ് ഇന്ധന നികുതി കുറക്കാന് കേന്ദ്ര സര്ക്കാരിനെ നിര്ബന്ധിതമാക്കിയതെന്ന് മുതിര്ന്ന കോണ്ഗ്രസ് നേതാവ് പി. ചിദംബരം. ഉപതെരഞ്ഞെടുപ്പിന്റെ ഉപോല്പ്പന്നം എന്നാണ് വിലകുറച്ച നടപടിയെ ചിദംബരം വിശേഷിപ്പിച്ചത്.കഴിഞ്ഞ ദിവസമായിരുന്നു വിവിധ സംസ്ഥാനങ്ങളിലെ 30 നിയമസഭ സീറ്റുകളിലേക്കും മൂന്ന് ലോക്സഭ സീറ്റിലേക്കും നടന്ന ഉപതെരഞ്ഞെടുപ്പിന്റെ ഫലം വന്നത്. പലയിടത്തും ബി.ജെ.പിക്ക് കനത്ത തിരിച്ചടിയേറ്റപ്പോള് കോണ്ഗ്രസിന് മെച്ചമുണ്ടാക്കാനായി. ഉപതെരഞ്ഞെടുപ്പുകള്ക്ക് ഒരു ഉപോല്പ്പന്നമുണ്ടായിരിക്കുന്നു കേന്ദ്രം പെട്രോളിനും ഡീസലിനും മേലുള്ള എക്സൈസ് തീരുവ കുറച്ചിരിക്കുന്നു ചിദംബരം ട്വീറ്റ് ചെയ്തു. ഉയര്ന്ന നികുതിയീടാക്കുന്നതാണ് ഇന്ധനവില ഉയരാന് കാരണമെന്ന ഞങ്ങളുടെ വാദത്തിനുള്ള സ്ഥിരീകരണമാണിത്. കേന്ദ്ര സര്ക്കാറിന്റെ അത്യാഗ്രഹമാണ് ഉയര്ന്ന നികുതിയീടാക്കാന് കാരണം മുന് കേന്ദ്ര ധനമന്ത്രി കൂടിയായ ചിദംബരം പറഞ്ഞു. ചിദംബരത്തിന്റെ ട്വീറ്റിന് മറുപടിയുമായി കേന്ദ്ര മന്ത്രി ധര്മേന്ദ്ര പ്രധാന് രംഗത്തെത്തി. ജനങ്ങളുടെ ആവശ്യത്തിനനുസരിച്ച്, അവരുടെ പ്രയാസങ്ങള് കുറയ്ക്കാന് ഇടപെടുന്നു എന്നതാണ് ഞങ്ങള്ക്കെതിരെയുള്ള ആരോപണമെങ്കില് അത് സ്വീകരിക്കുന്നു. ജനങ്ങളുടെ സന്തോഷത്തിലും സങ്കടത്തിലും മോദി സര്ക്കാര് ഒപ്പമുണ്ട് എന്നതിന്റെ തെളിവാണത് ധര്മേന്ദ്ര പ്രധാന് ട്വീറ്റ് ചെയ്തു.